Nafarroako Parlamentuko Garapen Ekonomiko eta Enpresarialeko Batzordeak, 2021eko urtarrilaren 12an egindako bileran, honako erabaki hau onetsi zuen: “Erabakia. Horren bidez, Espainiako Estatuko Gobernua premiatzen da berariaz kontrola ditzan elektrizitatearen eta gasaren prezioa eta berma ditzan premia biziko ondasun horien iraunkortasuna eta horietarako irispide unibertsala”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Espainiako Estatuko Gobernua premiatzen du, dagokien ministerioen jardunaren bidez, berariaz kontrola dezan elektrizitatearen eta gasaren prezioa, horien iraunkortasuna berma dezan eta ekidin ditzan energia-konpainien prezioen neurriz gaineko igoerak, premia biziko ondasun horietarako irispide unibertsala errazte aldera”.

Iruñean, 2021eko urtarrilaren 18an

Lehendakaria: Unai Hualde Iglesias